**Društvo za športno rekreacijo, Mladinska ulica 3, 9000 Murska Sobota**

[**DSR.MUSO@gmail.com**](mailto:DSR.MUSO@gmail.com)**,** [**http://www.dsr-ms.si**](http://www.dsr-ms.si)

**ZAPISNIK**

z 12. redne seje izvršnega odbora Društva za športno rekreacijo Murska Sobota, ki je bila 4. novembra 2015 ob 8.00 uri.

Sejo je vodil predsednik Društva za športno rekreacijo Murska Sobota Darijo Ilić.

Zapisnik piše Darijo Ilić.

Predsedujoči je prisotne pozdravil in predlagal dnevni red kot je bil predlagan z vabilom:

1. Pozdrav in ugotovitev prisotnosti
2. Potrditev zapisnika z 11. seje IO DŠR MS
3. Trenutno finančno stanje
4. Razno

Dnevni red je bil soglasno potrjen z dvigom rok.

**1. POZDRAV IN UGOTOVITEV PRISOTNOSTI**

Prisotni so bili: Milica Menart, Janez Karoli, Darijo Ilić, Anica Djordjević, Karolina Dravec, Jože Stvarnik, Terezija Majerič in Franc Gjerek.

**2. POTRDITEV ZAPISNIKA Z 11. SEJE IO DŠR Murska Sobota**

Zapisnik je bil članom IO poslan skupaj z gradivom. Člani IO na zapisnik niso imeli pripombe .

**SKLEP ŠT. 49: Člani IO DŠR MS so zapisnika z 11. seje IO DŠR Murska Sobota SOGLASNO potrdili.**

Sklep je bil z dvigom rok soglasno sprejet.

**3. TRENUTNO FINANČNO STANJE**

Finančno stanje predstavi go. Milica Menart. Stanje na TRR je 3.000 EUR, od »Kluba karateistov« obstaja še terjatev v višini 1.700 EUE. Pove še, da se je z nekaterimi dogovorila, da so nekaj svojih terjatev odpisali, ostali so še neplačani komunalni stroški.

V razpravo se vključi g. Stvarnik, ki je s finančno situacijo zadovoljen in prosi da se pripravi kratko pisno finančno poročilo, ki naj bo priloga tega zapisnika.

**4. Razno**

Pod točko razno predsednik obvesti izvršni odbor, da je bil povabljen na sestanek k županu MOMS g. Jevšku, skupaj z mestno svetnico go. Simono Čopi. Na sestanku je bilo dogovorjeno, da MOMS pristopi k nabavi velike prožne ponjave, in da si bo MOMS prizadevala pristopiti k pripravi projektne dokumentacije se obnovo Partizana.

Predsednik še pove, da se bo župan danes oglasil v Partizanu in si bo stavbo ogledal. Predsednik tudi povabi člane izvršnega odbora, če želijo, da so ob obisku župana prisotni.

V nadaljevanju se oglasi še go. Djordjević, ki pove da je tudi sekcija za ritmično gimnastiko zelo obubožana kar se tiče rekvizitov, in da bi potrebovali nove rekvizite. Dogovori se, da sekcija pripravi spisek rekvizitov, ki bi jih sekcija potrebovala.

Seja je bila zaključena ob 9.30

Zapisnikar:

Darijo Ilić

Milica Menart

Tajnik društva DŠR Murska Sobota

Darijo ILIĆ, univ.dipl.inž.zoot.

predsednik DŠR M. Sobota